Dviki Darmavan

Dviki Darmavan (;  19 avqust 1966, Bandunq, Qərbi Yava, İndoneziya) — Sunda əsilli İndoneziya cazmeni, pianinoçalanı, bəstəkarı və prodüseri. Dviki Darmavan Krakatau musiqi qrupunun qurucusudur.

 Bioqrafiya 
Dviki Darmavan 19 avqust 1966-cı ildə İndoneziyanın, Qərbi Yava əyalətində yerləşən Bandunq şəhərində bir sunda ailəsində anadan olmuşdur. Darmavan ilk klassik pianino təhsilini 6 yaşında ikən almışdır. Darmavan 1979-cu ildə caz pianinosu təhsilini bəstəkar Elfa Sekioriyadan almışdır. O, 1995-ci ilin oktyabr ayında aktrisa İta Purnamasari ilə evlənmişdir. Onların Məhəmməd Fernanda Darmavan ( 1996) adlı bir övladları var.

 Karyera 
Dviki Darmavan peşəkar karyerasına 1985-ci ildə Pra Budidharma, Donni Suhendra və Budi Haryono ilə Krakatau musiqi qrupunu yaratmaqla başlamışdır. Həmin il Darmavan Yaponiyanın paytaxtı Tokio şəhərində keçirilən 1985 Yüngül Musiqi Müsabiqəsində "Ən yaxşı klavişçi" mükafatına layiq görülmüşdür. O, həmçinin Filippində keçirilən 2000 Asiya Mahnı Festivalının əsas mükafatına layiq görülmüşdür. Dviki Darmavanın ifa üslubu İndoneziyanın xalq musiqiləri ilə caz ifa üsullarını birləşdirir.

Dviki Darmavan 1991-ci ildə Qarin Nurqohonun rejissorluğu ilə çəkilən Bir tikə çörəkdə eşq filminin musiqisinin müəllifi olmuşdur və bu fəaliyyətimə görə 1991 İndoneziya Film Festivalında "ən yaxşı musiqi" mükafatına layiq görülmüşdür.

 Mükafatlar 
 1985 – Ən yaxşı klavişçi, Yüngül Musiqi Müsabiqəsi.
 2000 – Əsas mükafat, Asiya Mahnı Festivalı.
 2011 – Nuqraha Bakti adına İndoneziya Musiqi Mükafatı, İndoneziya Müğənni, Bəstəkar və Səsyazanlar Assosiasiyası.

 İstinadlar 

 Xarici keçidlər 

Kateqoriya:Bandunqda doğulanlar
Kateqoriya:İndoneziya cazmenləri
Kateqoriya:İndoneziya pianoçuları
Kateqoriya:İndoneziya bəstəkarları
Kateqoriya:İndoneziya prodüserləri